b'\n_START_ARTICLE_\nRikard Norling\n_START_SECTION_\nKarriere som spiller\n_START_PARAGRAPH_\nNorling startet karrieren i IK Bele, hvor han i tidlig ten\xc3\xa5rene spilte sammen med blant andre Johan Mj\xc3\xa4llby, som skulle komme til \xc3\xa5 spille for Celtic FC. Han gikk til IF Brommapojkarna, hvor han var betraktet som en lovende ung spiller. Norling ble i klubben ogs\xc3\xa5 etter at en skade f\xc3\xb8rte til at han m\xc3\xa5tte legge opp som spiller 21 \xc3\xa5r gammel.\n_START_SECTION_\nTidlig karriere\n_START_PARAGRAPH_\nI en alder av 22 \xc3\xa5r startet Norling trenerkarrieren i IF Brommapojkarna, hvor han trente ungdomslaget. I 1994 vendte Norling tilbake til IK Bele, hvor han ledet hovedlaget, og f\xc3\xb8rte dem til direkte opprykk fra sin liga (svensk Division 4) som nykommer. Han gikk i 1996 til AIK, hvor trente ungdomslaget. I 1998 utnevnte AIKs nye manager Stuart Baxter Norling til assisterende manager. De ledet laget i 1998 til AIKs f\xc3\xb8rste ligatittel p\xc3\xa5 seks \xc3\xa5r._NEWLINE_\xc3\x85ret etter n\xc3\xa5dde AIK gruppespillet i Champions League, hvor Norling ledet laget mot Arsenal, etter at Baxter hadde p\xc3\xa5dratt seg suspensjon etter f\xc3\xb8rste kamp i gruppen, mot FC Barcelona. Norling gikk tilbake til \xc3\xa5 trene juniorlaget \xc3\xa5ret etter at Baxter sluttet. I 2002 trente han tredjedivisjonslaget V\xc3\xa4sby IK. Han ledet laget til to strake f\xc3\xb8rsteplasser i serien, men ble sl\xc3\xa5tt ut begge gangene i playoff for opprykk. I 2004 ble han utnevnt til manager for GIF Sundsvall, som spilte i Allsvenskan.\n_START_SECTION_\nAIK\n_START_PARAGRAPH_\nNorling ble manager for AIK 11. november 2004, samme \xc3\xa5r som klubben rykket ned fra Allsvenskan. Han ledet laget til et direkte opprykk i f\xc3\xb8rste sesong som manager for laget, og AIK tok s\xc3\xb8lvplassen i Allsvenskan p\xc3\xa5f\xc3\xb8lgende sesong. Norling var manager for klubben fram til november 2008, da han, samt visedirekt\xc3\xb8r for klubben, Charlie Granfelt, ble avskjediget.\n_START_SECTION_\nAssyriska FF\n_START_PARAGRAPH_\nNorling ble manager for Assyriska FF 1. januar 2010. F\xc3\xb8rste sesong i klubben, som spilte i Superettan, endte klubben p\xc3\xa5 fjerdeplass, fem poeng fra playoff-plassering for opprykk. Andre sesong startet bra for klubben, som ledet etter \xc3\xa5tte runder.\n_START_SECTION_\nMalm\xc3\xb6 FF\n_START_PARAGRAPH_\nMalm\xc3\xb6 FF kunne presentere Norling som klubbens nye manager 25. mai 2011. Han etterfulgte Roland Nilsson, som hadde forlatt klubben for \xc3\xa5 ta over FC K\xc3\xb8benhavn. Klubben l\xc3\xa5 p\xc3\xa5 fjerdeplass ved overtakelsen, en plassering Norling greide \xc3\xa5 beholde ved sesongslutt._NEWLINE_Norling ledet klubben til en tredjeplass i sin f\xc3\xb8rste hele sesong for klubben. I 2013 vant Rikard Norling Allsvenskan med Malm\xc3\xb8 FF.\n_START_SECTION_\nSK Brann\n_START_PARAGRAPH_\nDen 3. desember 2013 ble Norling trener for den norske eliteserieklubben SK Brann. Svensken signerte en tre\xc3\xa5rskontrakt med klubben. Brann var forventet \xc3\xa5 kjempe om gullet, men rykket ned i play-off mot Mj\xc3\xb8ndalen den 26. november 2014._NEWLINE_Norling ble etter en rekke d\xc3\xa5rlige resultater, blant annet et 1-4-tap for Levanger FK dagen f\xc3\xb8r, ikke lengre hovedtrener for Brann per 27. mai 2015.\n_START_SECTION_\nPrivat\n_START_PARAGRAPH_\nNorling er gift og far til fire.'